मख’नो गोनां दि, थांनाय समाव जौसिन बिजिरसालिया करना भाइरासनि भेक्सिनखौ लानानै मिरु सोरखारनिसिम सोंथि खालामदोंमोन दि, – “मिरु सोरखारा करना भाइरासखौ होबथानो थाखाय माबादि राहा लादों होननानै”। बेनि फिननाय महरै मिरु सोरखारा करना भाइरासनिफ्राय खुदियाफोरखौ रैखाथि होनायनि थाखाय ‘‘भारत बाय’टेक’’नि भेक्सिन ‘कभेक्सिन’खौ 2 बोसोर बैसोनि खुदियाफोरनिफ्राय लानानै 18 बोसोर बैसोनि गेजेराव क्लिनिकेल ट्राइल नायनो जागायदों होनना। बेजों लोगोसे जोबोर खम समनि गेजेरावनो 12 निफ्राय 18 बोसोर बैसोनि गेजेरनि भेक्सिनआ थाबैनो होजानायनि लामायाव होनना मिथिहोदों। लोगोसेनो बे समाव आहमेडाबादनि कम्पानि ‘जायडास केडिला’या थामथि खोलोबनि आन्जाद नायनायआ आबुं जाबाय होननानैबो मिथिहोदों।